*Projekts*

LATVIJAS REPUBLIKAS MINISTRU KABINETS

2019. gada \_\_\_.\_\_\_\_\_\_\_ Noteikumi Nr.\_\_\_\_

Rīgā (prot. Nr. \_\_\_\_.§)

**Vispārējās pamatizglītības programmas un vispārējās vidējās izglītības programmas īstenošanas kārtība neklātienes un tālmācības formā**

Izdoti saskaņā ar

Izglītības likuma 14. panta 43. punktu

1. Noteikumi nosaka kārtību, kādā izglītības iestāde īsteno vispārējās pamatizglītības programmas un vispārējās vidējās izglītības programmas (turpmāk – izglītības programmas) neklātienes un tālmācības izglītības ieguves formā.

2. Izglītības iestāde, kas īsteno izglītības programmas neklātienes izglītības ieguves formā:

2.1. organizē ieskaites klātienē proporcionāli mācību stundu skaitam nedēļā, bet ne mazāk kā divas ieskaites semestrī katrā mācību priekšmetā;

2.2. nodrošina klātienes grupu konsultācijas ne mazāk kā 70 procentu apmērā no kopējā mācību stundu skaita semestrī katrā mācību priekšmetā;

2.3. nodrošina individuālas klātienes konsultācijas katrā mācību priekšmetā.

3. Izglītības iestāde, kas īsteno izglītības programmas tālmācības izglītības ieguves formā:

3.1. nodrošina mācību procesa norisi izglītības iestādes elektroniskajā vidē tiešsaistē;

3.2. nodrošina izglītojamajiem izglītības iestādes elektroniskajā vidē visos mācību priekšmetos īpaši veidotus mācību materiālus mācību satura apguvei, tai skaitā mācību materiālus patstāvīgai mācību satura apguvei, videolekcijas, uzdevumus pašpārbaudei, kontroldarbus un ieskaites;

3.3. organizē ieskaites proporcionāli mācību stundu skaitam nedēļā, bet ne mazāk kā divas ieskaites semestrī katrā mācību priekšmetā;

3.4. nodrošina individuālas konsultācijas, tai skaitā tiešsaistē, ne mazāk kā 30 procentu apmērā no kopējā mācību stundu skaita semestrī katrā mācību priekšmetā.

 4. Noteikumu 2.2., 2.3. un 3.4. apakšpunkts stājas spēkā:

4.1. 2020. gada 1. septembrī – attiecībā uz izglītības programmu īstenošanu 1., 4., 7. un 10. klasē;

4.2. 2021. gada 1. septembrī – attiecībā uz izglītības programmu īstenošanu 2., 5., 8. un 11. klasē;

4.3. 2022. gada 1. septembrī – attiecībā uz izglītības programmu īstenošanu 3., 6., 9. un 12. klasē.

 Ministru prezidents A.K.Kariņš

 Izglītības un zinātnes ministre I.Šuplinska

 Iesniedzējs:

 Izglītības un zinātnes ministre I.Šuplinska

 Vizē:

 Valsts sekretāre L.Lejiņa